Kombndërtimi

Kombndërtimi ose ndërtimi i kombit është ndërtimi ose strukturimi i një identiteti kombëtar duke përdorur fuqinë e shtetit. Ndërtimi i kombit synon bashkimin e popullit brenda shtetit në mënyrë që ai të mbetet politikisht i qëndrueshëm dhe i zbatueshëm. Sipas Harris Mylonas, "Autoriteti legjitim në shtetet moderne kombëtare është i lidhur me sundimin popullor, me shumicat. Ndërtimi i kombit është procesi përmes të cilit ndërtohen këto shumica". Në kuadrin e Mylonas, "elitat shtetërore përdorin tre politika të ndërtimit të kombit: akomodimin, asimilimin dhe përjashtimin".

Ndërtuesit e kombit janë ata anëtarë të një shteti që marrin iniciativën për të zhvilluar komunitetin kombëtar përmes programeve qeveritare, duke përfshirë rekrutimin ushtarak dhe shkollimin masiv me përmbajtje kombëtare. Ndërtimi i kombit mund të përfshijë përdorimin e propagandës ose zhvillimin e madh të infrastrukturës për të nxitur harmoninë sociale dhe rritjen ekonomike. Sipas sociologut të Universitetit të Kolumbias, Andreas Wimmer, tre faktorë kanë tendencë të përcaktojnë suksesin e ndërtimit të kombit në planin afatgjatë: "zhvillimi i hershëm i organizatave të shoqërisë civile, ngritja e një shteti të aftë për të ofruar të mira publike në mënyrë të barabartë në të gjithë një territor dhe shfaqja e një mediumi të përbashkët komunikimi".

 Shiko edhe 

 Shtetndërtimi

 Referime 

Kategoria:Terminologji e shkencave politike
Kategoria:Marrëdhënie ndërkombëtare
Kategoria:Komb